b'\n_START_ARTICLE_\nPeter Fischli\n_START_SECTION_\nKunstneriske kjennetegn\n_START_PARAGRAPH_\nFischli og Weiss\xc2\xb4kunst beskrives ofte som humoristisk og ironisk. Som skulpt\xc3\xb8rer er de mest kjent for sine kopier av hverdagslige objekter, verkt\xc3\xb8y og gjenstander laget av materialet polyuretan. De \xc3\xb8nsker \xc3\xa5 vise hvilken betydning kopier har i v\xc3\xa5rt masseproduserende konsumentsamfunn, og fors\xc3\xb8ker \xc3\xa5 motarbeide kunstens tradisjonelle dyrking av tanken om at kunstobjekter er geniale og enest\xc3\xa5ende.\n_START_SECTION_\nUtstillinger\n_START_PARAGRAPH_\nFischli og Weiss hadde sin f\xc3\xb8rste felles utstilling i Galerie Balkon (Sveits, Gen\xc3\xa8ve) i 1981. Senere har de hatt utstillinger i blant annet i Sonnabend Gallery (New York, USA 1986), Museu d\xe2\x80\x99Art Contemporani de Barcelona (Spania 2000), Museum Boijmans Van Beuningen (Rotterdam, Nederland 2003), Museo Tamayo Arte Contempor\xc3\xa1neo (Mexico City, Mexico 2005), Tate Modern (London, England 2006).\n_START_SECTION_\nPeter Fischli & David Weiss i Norge\n_START_PARAGRAPH_\nInstallasjonen \xe2\x80\x9dThings for an House on an Island\xe2\x80\x9d (2005) er utplassert i Tjuvholmen skulpturpark. Den best\xc3\xa5r av 105 malte objekter i varierende st\xc3\xb8rrelse, som er laget av materialet polyuretan. Installasjonen er et hus som tilskueren kan kikke inn i. Verket ble laget etter at kunstnerduoen hadde v\xc3\xa6rt p\xc3\xa5 bes\xc3\xb8k p\xc3\xa5 Tjuvholmen.'